CELEX: 62007CN0555
Language: mt
Date: 2007-12-13 00:00:00
Title: Kawża C-555/07: Talba għal deċiżjoni preliminari mressqa mil-Landesarbeitsgerichts Düsseldorf (il-Ġermanja) fit- 13 ta' Diċembru 2007 — Seda Kücükdeveci vs Swedex GmbH & Co. KG

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/12
            
         Talba għal deċiżjoni preliminari mressqa mil-Landesarbeitsgerichts Düsseldorf (il-Ġermanja) fit-13 ta' Diċembru 2007 — Seda Kücükdeveci vs Swedex GmbH & Co. KG
   (Kawża C-555/07)
   (2008/C 79/21)
   Lingwa tal-kawża: Il-Ġermaniż
   Qorti tar-rinviju
   Landesarbeitsgericht Düsseldorf (il-Ġermanja).
   Partijiet fil-kawża prinċipali
   
      Rikorrenti: Seda Kücükdeveci
   
      Konvenuta: Swedex GmbH & Co. KG
   Domandi preliminari
   
               1.
            
            
               
                           a)
                        
                        
                           Liġi nazzjonali li tistabbilixxi li t-terminu ta' notice li għandu jiġi rrispettat minn min iħaddem jiżdied b'mod progressiv skond it-tul tas-servizz, iżda li ma tiħux in kunsiderazzjoni l-perijodi ta' impjieg li l-impjegat ikun ħadem qabel ma kien laħaq l-età ta' 25 sena, tikser il-projbizzjoni ta' diskriminazzjoni abbażi ta' l-età stabbilita mil-liġi Komunitarja, b'mod partikolari l-liġi Komunitarja primarja jew id-Direttiva 2000/78/KE tas-27 ta' Novembru 2000 (1)?
                        
                     
                           b)
                        
                        
                           Jista' jiġi ġġustifikat il-fatt li min iħaddem għandu jirrispetta biss terminu ta' notice bażi f'każ ta' tkeċċija ta' impjegati żagħżagħ minħabba li dan għandu interess ekonomiku fit-tmexxija tal-persunal flessibbli — fejn perijodi itwal ta' notice jistgħu ikunu ta' ħsara għal dan l-interess ekonomiku — u li l-impjegati żagħżagħ jiġu mċaħda mill-protezzjoni ta' l-istabbiltà tax-xogħol u mill-possibbiltà li jużaw id-dispożizzjonijiet (li jagħtu lill-impjegati iktar anzjani termini ta' notice itwal), per eżempju għaliex, fir-rigward ta' l-età tagħhom u/jew tal-fatt li għandhom inqas obbligi soċjali, familjari u privati, jista' b'mod raġjonevoli jkun meħtieġ minnhom flessibbiltà u mobilità professjonali u personali ikbar?
                        
                     
         
               2.
            
            
               F'każ ta' risposta fil-pożittiv għad-domanda 1 a) u ta' risposta fin-negattiv għad-domanda 1 b):
               Il-Qorti ta' Stat Membru li jkollha quddiemha kwistjoni bejn persuni privati għandha tinjora liġi manifestament kuntrarja għal-liġi Komunitarja jew għandha tieħu in kunsiderazzjoni l-fiduċja li l-individwi għandhom fl-applikazzjoni tal-liġijiet nazzjonali fis-seħħ fis-sens li n-nuqqas ta' applikazzjoni jseħħ biss wara deċiżjoni tal-Qorti tal-Ġustizzja fuq il-liġi in kwistjoni jew fuq liġi essenzjalment simili?
            
         
      (1)  ĠU L 303, p. 16.